Matt Niskanen
Matthew Norman Niskanen (sündinud 6. detsembril 1986 Virginias, Minnesota osariigis) on endine USA jäähokimängija (kaitsja). 2005. aastal valiti ta NHL-i draft '​is Dallas Starsi poolt 28. valikuna. Hooaegadel 2005–06 ja 2006–07 mängis ta Minnesota Duluthi Ülikooli jäähokimeeskonnas. NHL-is debüteeris Niskanen Starsi meeskonnas hooajal 2007–08. Starsis mängis ta kokku neli hooaega. 2011. aasta veebruaris liitus ta Pittsburgh Penguinsiga, kus mängis kuni hooaja 2013–14 lõpuni. Seejärel mängis ta viis hooaega Washington Capitalsi ridades. 2018. aastal võitis ta Capitalsiga Stanley karika. Tema mängijakarjääri viimaseks klubiks jäi Philadelphia Flyers, kus ta mängis hooajal 2019–20. Niskanen kuulus USA jäähokikoondisse 2009. aasta maailmameistrivõistlustel.